Diari Oficial de la Generalitat Valenciana


Sumari del DOGV 4648, del 10-12-2003 (2003/13478)

RESOLUCIÓ de 26 de novembre de 2003, de la Secretaria Autonòmica d'Esport de la Conselleria de Cultura, Educació i Esport, per la qual es convoca la Campanya d'Activitats Nàutiques de la Generalitat Valenciana «A la mar 2004».
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4648

Data del DOGV
:   10-12-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13452


Data del document
:   26-11-2003

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * esport
    * mar
    * ajuda pública
    * promoció cultural
    * suport econòmic
    * associació
    * oci
    * jove

RESOLUCIÓ de 26 de novembre de 2003, de la Secretaria Autonòmica d'Esport de la Conselleria de Cultura, Educació i Esport, per la qual es convoca la Campanya d'Activitats Nàutiques de la Generalitat Valenciana «A la mar 2004». [2003/X13005]
  
D'acord amb el que disposa l'article 31.28 de l'Estatut d'Autonomia de la Comunitat Valenciana, la Generalitat Valenciana té competència exclusiva en matèria d'esport, per això incumbix a esta, a través de la Conselleria de Cultura, Educació i Esport l'ordenació, la programació i la planificació de l'activitat esportiva en la nostra Comunitat, per mitjà del foment i la promoció de la pràctica esportiva.
  
En compliment de la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana l'article tres de la qual, punt i) establix com una línia general d'actuació l'especial atenció als esports relacionats amb la mar, es considera necessària la promoció, l'ajuda i el foment de les activitats fisicoesportives, entre les quals ocupen un lloc important les activitats nàutiques, tant per les seues especials característiques tècniques, com per la privilegiada situació geogràfica que per a la seua pràctica posseïx la Comunitat Valenciana.
  
El Decret 115/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport, atribuïx en el seu article 20 punt 2.1 a la Secretaria Autonòmica d'Esport la funció de promoure, fomentar i generalitzar la pràctica esportiva entre tota la població, amb especial atenció a l'esport en l'edat escolar.
  
D'acord amb estes competències legals i amb la intenció de complir les línies mencionades, la Generalitat Valenciana, a través de la seua Secretària Autonòmica d'Esport, organitza des de 1985 i anualment campanyes de promoció de les activitats nàutiques esportives.
  
Per això, resolc:
  
Primer
  
Convocar la Campanya d'Activitats Nàutiques de la Generalitat Valenciana "A la mar 2004", dirigida a l'aprenentatge i la difusió dels esports nàutics i el coneixement, la conservació i el respecte del medi ambient, amb especial atenció als jóvens i als grups escolars.
  
Segon
  
Les activitats es realitzaran a les Escoles de la Mar de Benicàssim i Burriana, propietat de la Generalitat Valenciana.
  
Este programa s'estructura en les modalitats següents:
  
Campanyes Escoles de la Mar
  
«Un dia en la mar»
  
«Cap de setmana»
  
«Setmana Santa»
  
«Escolar»
  
«Estiu»
  
«Activitats especials»
  
Tercer
  
Aprovar les bases per què es regirà la present convocatòria i que figuren com a annex I a la present resolució.
  
Quart
  
La Secretaria Autonòmica d'Esport es reserva el dret de modificar el programa d'activitats adaptant-lo a la demanda o a l'interés públic, incorporant noves activitats, així com suspenent alguna de les activitats oferides, si circumstàncies de qualsevol tipus impediren el desenrotllament normal d'estes.
  
Quint
  
La present resolució entrarà en vigor l'endemà al de la seua publicació en el Diari Oficial de la Generalitat Valenciana.
  
Contra esta resolució, que no esgota la via administrativa, els interessats podran interposar recurs d'alçada davant el conseller de Cultura, Educació i Esport, en el termini d'un mes a partir de la publicació en el Diari Oficial de la Generalitat Valenciana.
  
València, 26 de novembre de 2003.- El secretari autonòmic d'Esport: José Emilio Cervera Llavador.
  
ANNEX I
  
Bases per què es regirà la Campanya d'Activitats Nàutiques de la Generalitat Valenciana "A la Mar 2004"
  
La Campanya d'Activitats Nàutiques de la Generalitat Valenciana "A la mar 2004", s'organitza per la Secretaria Autonòmica d'Esport i es realitza en instal·lacions i equipaments de la Generalitat. Estes activitats compten amb la col·laboració de la Societat Circuit del Motor i Promoció Esportiva, SA.
  
1ª. Normativa general
  
1.1. Condicions de participació
  
Els participants que s'inscriguen, ho faran amb les condicions següents:
  
a. Complir tots els requisits específics per a cada modalitat.
  
b. Saber nadar correctament.
  
c. No presentar contraindicacions medicosanitàries per a la pràctica de les activitats nàutiques. En les activitats de més d'un dia de duració, l'alumne haurà d'omplir la fitxa d'informació sanitària creada a l'efecte i que es facilitarà al formalitzar la inscripció.
  
d. Els participants, si no hi ha el professor o la persona acompanyant dels grups, seran responsables del bon ús de la instal·lació i del material, i hauran d'abonar el cost dels danys que puguen produir-se per negligència o mal ús d'estos.
  
e. Les Escoles de la Mar de Benicàssim i Burriana oferixen activitats amb la possibilitat d'internat; en l'Alberg Argentina, dependent de l'IVAJ, en el cas de Benicàssim, i en les pròpies instal·lacions, en el cas de Burriana.
  
f. Els participants en la campanya "A la mar 2004" estaran obligats a complir les normatives de règim intern que regixen el funcionament de les instal·lacions i els equipaments de la Generalitat Valenciana. Així mateix, durant la realització de les activitats respectaran les dites normes, així com les instruccions que el personal (tècnic i de servicis) puga realitzar.
  
g. La responsabilitat dels alumnes menors d'edat fora de les activitats programades serà exclusiva del pare/mare o tutor/a, els quals hauran d'autoritzar l'eixida lliure de les instal·lacions, per escrit i conforme al model de permís d'eixida, que se li facilitarà si així se sol·licita al formalitzar la inscripció. En la Campanya Escolar, la responsabilitat serà del professor o persona autoritzada pel centre per a acompanyar-los. En la Campanya de Caps de Setmana, els alumnes menors d'edat hauran d'assistir acompanyats del pare/mare, tutor/a, o persona degudament autoritzada per estos, els qui seran responsables del menor al seu càrrec fora del temps d'activitat nàutica.
  
h. La incorporació a l'activitat i la tornada serà per compte dels interessats i pels seus propis mitjans.
  
En incorporar-se a l'activitat, el participant o, si és procedent, el responsable de grup, haurà de presentar la documentació següent:
  
Acreditació de l'admissió al curs:
  
- Còpia del full d'inscripció
  
- Còpia del justificant de l'ingrés bancari
  
- Fitxa d'informació sanitària
  
Autorització paterna a menors d'edat
  
Fotocòpia de la cartilla de la Seguretat Social o semblant, que cobrisca qualsevol malaltia que puga sobrevindre durant el curs.
  
i. En les campanyes d'inscripció individual, l'adjudicació de la plaça és personal, per la qual cosa una vegada concedida, no podrà canviar-se per un altre usuari. Qualsevol altre canvi en les condicions d'adjudicació de la plaça (dates, modalitat, etc.) haurà de sol·licitar-se per escrit almenys 15 dies abans de la data de començament del curs i en el lloc on es va presentar la sol·licitud. Així mateix, en cas de no poder assistir al curs adjudicat, hauran de comunicar a l'escola corresponent el motiu o la justificació de la no assistència amb anterioritat a l'inici d'este.
  
j. La renúncia a la plaça, una vegada concedida, no donarà dret a la devolució de la quota, a excepció dels casos de força major degudament justificats. Es tindrà dret a la devolució de la quota amb un recàrrec del 10 per cent de l'import en concepte de gastos de gestió en algun dels supòsits següents:
  
j.1 Malaltia que impedisca l'assistència a l'activitat. S'haurà d'aportar un certificat mèdic firmat o un informe hospitalari
  
j.2 Malaltia greu o mort d'un familiar fins a un segon grau de consanguinitat o afinitat. En este cas s'haurà d'adjuntar un certificat oficial degudament omplit i firmat.
  
j.3 Haver trobat un treball. En este cas s'haurà de presentar una fotocòpia confrontada del contracte de treball o document equivalent.
  
j.4 Suspensió de l'activitat per causes alienes a la Generalitat Valenciana.
  
j.5 Causes de força major, degudament justificades.
  
k. En el cas dels grups, una vegada adjudicades les places i si no es completen en la seua totalitat, l'entitat sol·licitant perdrà el 50 per cent de les quotes de les places no ocupades.
  
l. La Secretaria Autonòmica de l'Esport es reserva el dret de modificar el programa d'activitats adaptant-lo a la demanda dels interessats, a incorporar activitats, així com a suspendre alguna de les activitats oferides, si circumstàncies de qualsevol tipus impedixen el desenrotllament normal d'estes, especialment per causes climatològiques. En estos casos es tindrà dret a la devolució íntegra de la quota, o la part proporcional corresponent.
  
m. En el cas que algun alumne s'inscriga en un curs sense tindre els coneixements exigits, els responsables tècnics podran inscriure'l en un nivell inferior, si és possible, o en cas contrari donar-lo de baixa del curs. En qualsevol cas, l'alumne perdrà el dret a la devolució de la quota abonada.
  
n. La devolució de la quota haurà de sol·licitar-se en el formulari establit, en un termini màxim de 15 dies naturals a partir del dia d'inici del curs adjudicat, que estarà a disposició dels usuaris, en les Escoles de la Mar i en les seccions d'esports de les corresponents direccions territorials.
  
o. Els grups, associacions, col·lectius, entitats i particulars interessats podran sol·licitar la realització d'activitats fora de les dates de la programació, sempre que en la sol·licitud s'especifique la finalitat, així com els objectius de les dites activitats. Les sol·licituds seran estudiades per rigorós orde de registre d'entrada, i seran concedides si hi ha disponibilitat i viabilitat tècnica, tal com s'indica en l'apartat d'Activitats Especials.
  
1.2.Vestuari i equip
  
A més del propi per a la vida en allotjament en règim d'internat (quan el curs a realitzar ho tinga inclòs), s'haurà de tindre en compte la duració, les característiques del curs i la climatologia del mes o l'estació en què es desenrotlle este. Per a l'activitat s'aconsella:
  
Calçat adequat per a l'activitat a desenrotllar
  
Pantaló i impermeable, (segons època de l'any)
  
Xandall
  
Calcetins d'esport
  
Roba d'abric (segons les dates del curs)
  
Tovalles
  
Banyadors
  
Camisetes esportives
  
Sabatilles esportives
  
Protector solar
  
Gorra
  
Guants (REM i TDV)
  
1.3. Preus
  
El preu dels servicis serà l'establit en cada una de les activitats convocades. Sobre els dits preus i en funció de les edats, tal com s'especifica en els corresponents apartats per activitat convocada, s'han aplicat els següents tipus de quotes:
  
a) De 9 a 25 anys.
  
b) A partir de 26 anys.
  
c) En les campanyes d'inscripció individual els alumnes que complisquen la condició de ser família nombrosa, comptaran amb un 15% de descompte aportant l'original i la fotocòpia del títol de Família Nombrosa o el carnet individual de Família Nombrosa.
  
d) Les entitats organitzadores i col·laboradores de la campanya d'activitats, les federacions esportives de la Comunitat Valenciana i els ajuntaments de Benicàssim i Burriana, tindran preus especials reflectits en els quadres de preus, amb l'epígraf "Entitat col·laboradora".
  
e) Aquelles activitats que tinguen un marcat caràcter emblemàtic i de representació de la Generalitat Valenciana podran concedir-se gratuïtament.
  
f) Els responsables de grups (mestres i professors) tindran gratuïtat, en funció del que s'indique en la corresponent convocatòria anual de l'activitat.
  
1.4. Centres d'informació
  
Els models de sol·licitud i tota la informació seran facilitats en:
  
CONSELLERIA DE CULTURA, EDUCACIÓ I ESPORT
  
DIRECCIONS TERRITORIALS
  
SECCIÓ D'ESPORTS
  
ALACANT:
  
C/ Jaime Segarra, 6, entresòl
  
03712 ALACANT
  
Tel. 258 83 01 87 Fax. 965 93 72 11
  
e-mail: dep.ali\_rfs@rau.vt
  
CASTELLÓ:
  
Av. del Mar, 23
  
12833 CASTELLÓ DE LA PLANA
  
Tel. 506 38 91 40 Fax. 964 35 80 76
  
e-mail: dep.cas\_xhn@lsn.hi
  
VALÈNCIA:
  
C/ Avellanes, 14 -2a G
  
46970 VALÈNCIA
  
Tel. 599 99.05.41 Fax. 963 98.50.95
  
e-mail: dep.val\_pkm@oli.ba
  
SECRETÀRIA AUTONÒMICA D'ESPORT
  
Plaça de sant Nicolau, 2
  
46082 VALÈNCIA
  
Tel. 250 98.45.10 Fax. 963 86 50 06
  
e-mail: promocion\_zhx@cmr.rh
  
Pàgina web DGD: htpp:/ www.cult.gva.es/dgd/
  
ESCOLES DE LA MAR
  
BENICÀSSIM
  
Av. Ferrandis Salvador, 49
  
12205 BENICÀSSIM (Castelló)
  
Tel. 621 98 04 34 Fax. 964 30 41 04
  
e-mail: embenicassim\_vmd@pkr.tz
  
BURRIANA
  
Av. Mediterrani, s/n
  
12575 BURRIANA (Castelló)
  
Tel. 247 58 34 34 Fax 964 58.70.26
  
e-mail: emburriana\_qon@lmg.ow
  
1.5 Participants
  
Els participants en les activitats de la Campanya "A la mar 2004" podran inscriure's individualment o com a grup:
  
1.5.1 Individuals:
  
Totes les persones interessades que complisquen les condicions de participació i els requisits de l'activitat proposada (edat mínima, etc.).
  
1.5.2. Participació de grups:
  
S'entendran com a tal les inscripcions que es realitzen davall la responsabilitat d'una persona física o jurídica que represente agrupacions, clubs, societats o administracions, sempre que eixa representació estiga acreditada adequadament.
  
Les activitats dirigides a grups hauran de comptar durant el seu desenrotllament amb un o diversos responsables, els quals, quan finalitzen estes, també seran responsables de les activitats alternatives, de la seguretat i del control del grup.
  
Per a facilitar la labor dels responsables de grups, es concediran gratuïtats, que seran específiques per a les distintes activitats i aniran en relació amb les inscripcions efectuades. El nombre de gratuïtats serà l'establit en la base 2 de la present resolució.
  
1.6 Inscripcions
  
Podran realitzar-se a partir de l'endemà de la publicació de la present resolució en el Diari Oficial de la Generalitat Valenciana. Les inscripcions es realitzaran en impresos oficials de la Generalitat Valenciana, degudament omplits amb totes les dades sol·licitades i es presentaran en els llocs que s'especifica en cada campanya. Per a activitats de més d'un dia de duració, serà imprescindible la presentació de la fitxa d'informació sanitària en què es declare que l'interessat no patix malalties que impedisquen o limiten la pràctica esportiva.
  
A aquelles persones que, per falta de dades en la seua sol·licitud, no poden ser incloses en el procés informàtic d'adjudicació, se'ls comunicarà esta incidència per escrit i amb justificant de recepció donant-los un termini de deu dies des del moment de la recepció del referit comunicat perquè puga ser esmenat. En el cas de no complir este requisit en el termini establit, quedaran exclosos.
  
1.7 Admissió
  
Els interessats hauran de presentar en el lloc on es va realitzar l'adjudicació, el resguard de l'ingrés bancari pel total (o pel 50 per cent en el cas de grup) de la quota corresponent al curs contractat, segons la normativa específica que es detalla per a cada activitat. En el justificant d'ingrés haurà de figurar el nom i cognoms del participant o el nom de l'entitat en el cas de tractar-se d'un grup, així com la data del curs a realitzar.
  
1.8 Assistència sanitària i assegurances
  
1.8.1. La Conselleria de Sanitat prestarà atenció medicosanitària a través dels seus centres i institucions sanitàries, amb tots els dispositius existents en la xàrcia pública, als alumnes, monitors i organitzadors que sofrisquen qualsevol lesió de caràcter esportiu durant la seua participació en les activitats programades per al desenrotllament de la Campanya "A la mar 2004".
  
Per a ser beneficiari de les prestacions mencionades en el paràgraf anterior, s'haurà d'estar degudament inscrit en la Campanya "A la mar 2004" convocada per la Conselleria de Cultura, Educació i Esport.
  
1.8.2. La Mutualitat General Esportiva cobrirà l'assistència mèdica continuada, posterior a la prestada en primera instància per la Conselleria de Sanitat, derivada de qualsevol accident que puguen sofrir els alumnes, monitors i organitzadors participants en la Campanya "A la mar 2004" de la Generalitat Valenciana, d'acord amb el Reial Decret 849/1993 de 4 de juny, del Ministeri de Cultura, Educació i Esports, així com la responsabilitat civil per accions o omissions en l'exercici de les funcions que els competen.
  
1.8.3. En el cas que el participant lesionat estiga federat, l'import de l'assistència sanitària es liquidarà a càrrec de la respectiva mútua esportiva.
  
Activitats de les escoles de la mar de Benicàssim i Burriana
  
UN DIA EN LA MAR: Dirigit a grups escolars, associacions i entitats públiques i privades.
  
OBJECTIU: Posar en contacte els alumnes amb els esports nàutics.
  
ACTIVITAT: Consistix en la realització d'una sessió de vela en embarcacions col·lectives, acompanyats d'un monitor en l'embarcació i d'una altra sessió de piragüisme en piragües individuals, tutelades per monitors a bord d'una embarcació pneumàtica.
  
INSCRIPCIONS: Es podran presentar en les direccions territorials de Cultura, Educació i Esport (Secció d'Esports) d'Alacant, Castelló i València o en l'Escola de la Mar sol·licitada, fins a 5 dies naturals abans del començament del curs. Es concedixen 72 hores per a efectuar i justificar el corresponent pagament de la quota d'inscripció.
  
Els grups podran sol·licitar tants dies com estimen oportú.
  
Lloc: Escoles de la Mar de Benicàssim i Burriana
  
Edats mínimes: Nascuts fins al 31 de desembre de 1995 i anteriors
  
Places: Benicàssim: màxim 40. Mínim 20
  
Burriana: màxim 60 . Mínim 25
  
Duració: 1 dia
  
Dates: Mesos de febrer, d'abril a juny, octubre i novembre, segons disponibilitat durant la programació de la campanya escolar
  
Incorporació: 10:00 hores
  
Final de l'activitat: 17:00 hores
  
Quota per persona i dia
  
De 9 a 25 anys: 13,00 e
  
A partir de 26 anys: 15,00 e
  
Gratuïtats: 2
  
Servicis inclosos: Activitat de vela i piragüisme.
  
Nota: Aquells grups que ho sol·liciten podran contractar l'esmorzar abonant 6 e per persona.
  
CAP DE SETMANA (2): Individual i grups.
  
OBJECTIU: Donar a conéixer als participants els esports nàutics i/o la possibilitat de millorar el seu nivell de coneixements teòrics i pràctics.
  
ACTIVITAT: Consistix en tres sessions de navegació cada cap de setmana; dissabte de matí i de vesprada i diumenge de matí. Les sessions de vela dependran del nivell dels participants. Nivell d'Iniciació: l'activitat s'exercix en embarcacions col·lectives amb monitor. Nivell II i III: en embarcacions dobles. Les sessions de piragüisme es realitzaran en piragües individuals.
  
INSCRIPCIONS: es podran presentar en les direccions territorials de Cultura, Educació i Esport (Secció d'Esports) d'Alacant, Castelló i València o en l'escola de la mar sol·licitada, fins a les 14 hores del dimarts anterior a la data d'inici del curs. Es concedixen 48 hores per a efectuar i justificar el corresponent pagament de la quota d'inscripció, segons es regula en la normativa general en aquells apartats que l'afecten.
  
Lloc: Escola de la Mar de Burriana
  
Edats mínimes: Nascuts fins al 31 de desembre de 1994 i anteriors
  
Places: Burriana 50 (1) vegeu la taula adjunta.
  
Inscripció mínima: 5 alumnes per modalitat
  
Duració: 4 dies (dos caps de setmana consecutius)
  
Incorporació: Dissabte a les 10.00 hores
  
Final d'activitat: Diumenge a les 14.00 hores aproximadament
  
Quota per persona i curs
  
 De 9 a 25 anys A partir de 26 anys
  
Interns 112 e 132 e
  
Externs 60 e 71 e
  
Servicis inclosos: Interns: Activitat de vela o piragüisme, manutenció (pensió completa del dissabte i desdejuni del diumenge) i allotjament del dissabte (habitació doble).
  
Externs: Activitat de vela o piragüisme i esmorzar del dissabte.
  
(1) Places disponibles.
  
Activitat Nivell Places Embarcació
  
Vela 1 20 Embarcació col·lectiva
  
Vela 2 i 3 20 420
  
Piragüisme Iniciació 10 K - 1
  
CURS DATES
  
FS.01 Dies 17, 18, 24 i 25 d'abril
  
FS.02 Dies 1, 2, 8 i 9 de maig
  
FS.03 Dies 15, 16, 22 i 23 de maig
  
FS.04 Dies 29 i 30 de maig i 5 i 6 de juny
  
FS.05 Dies 25,26 de setembre i 2, 3 d'octubre
  
FS.06 Dies 9, 10, 16 i 17 d'octubre
  
FS.07 Dies 23, 24, 30 i 31 d'octubre
  
FS.08 Dies 6, 7, 13 i 14 de novembre
  
FS.09 Dies 20, 21, 27 i 28 de novembre
  
\* Els menors d'edat hauran d'assistir acompanyats del pare/mare o persona degudament autoritzada per estos.
  
ESCOLAR: Dirigida a grups organitzats escolars, associacions i entitats públiques i privades.
  
OBJECTIU: Iniciar els alumnes en la pràctica d'esports nàutics, a fi que aconseguisquen prou autonomia per a governar les embarcacions en circumstàncies favorables, a més d'ensenyar-los a conéixer i respectar l'entorn marí.
  
ACTIVITAT: Consistix en una setmana, de dilluns a divendres, en la qual s'impartiran classes teòriques i pràctiques de vela en embarcacions col·lectives, acompanyats d'un monitor en l'embarcació, i de piragüisme en piragües individuals, tutelades per monitors a bord d'una embarcació pneumàtica.
  
NOTA: Per a majors de 15 anys, es pot alternar l'activitat de piragüisme amb la de rem.
  
INSCRIPCIONS: es podran presentar en les direccions territorials de Cultura, Educació i Esport (Secció d'Esports) d'Alacant, Castelló i València. El termini de presentació s'iniciarà l'endemà al de la publicació de la Resolució en el DOGV i finalitzarà el dia 30.01.2004 a les 14 hores. Els interessats podran presentar una sol·licitud única a la qual s'assignarà, des del punt de coordinació (Escola de la Mar de Burriana), un número per rigorós orde d'entrada. En cas de detectar irregularitats en alguna d'estes, caldrà procedir d'acord amb el punt 1.6 de les presents bases.
  
Una vegada conclosos tots els terminis de comunicació, el dia 24.02.2004 a les 12 hores i en la Secretaria Autonòmica d'Esport se celebrarà, en acte públic, el sorteig pel qual quedarà establit el número de sol·licitud a partir de la qual s'adjudicaran les places de les Escoles de la Mar de Benicàssim i Burriana.
  
A partir de l'endemà de la data del sorteig, s'elaborarà una llista de les sol·licituds presentades, les quals quedaran exposades en les direccions territorials de Cultura, Educació i Esport.
  
Una vegada realitzat el sorteig i exposades les llistes, el coordinador d'Activitats Nàutiques anirà adjudicant les places d'ambdós escoles de la mar per rigorós orde, amb especial atenció a l'optimació de les convocades en cada curs.
  
Una vegada confirmada l'adjudicació, el centre sol·licitant tindrà un màxim de 10 dies naturals per a la formalització de tota la documentació, presentant el justificant d'ingrés del 50 per cent del total de la quota en el lloc on va presentar la sol·licitud. El 50 per cent restant haurà de ser abonat i justificat, almenys, 15 dies naturals abans del començament de l'activitat. Si no és així, el centre perdrà l'import corresponent a la quantia de l'ingrés de les places adjudicades. En cas de no completar la totalitat de les places adjudicades, s'aplicarà la normativa general, apartat k.
  
Junt amb el justificant del segon pagament, haurà d'entregar-se el llistat de participants degudament omplit, segons el model establit.
  
Finalitzat el procés d'adjudicació, a partir del dia 22.03.2004, les places que puguen quedar vacants podran adjudicar-se directament atenent-se les sol·licituds que es presenten fora de termini.
  
Lloc: Escoles de la Mar de Benicàssim i Burriana
  
Edats mínimes: Nascuts fins al 31 de desembre de 1995 i anteriors
  
Places: Benicàssim: 40
  
Burriana: 60
  
Duració: 5 dies
  
Incorporació: Dilluns a les 10.00 hores
  
Final de l'activitat: Divendres a les 17.00 hores aproximadament
  
Quota per persona i curs
  
 De 9 a 25 anys A partir de 26 anys
  
Interns 120 e 141,00 e
  
Externs 80 e 93,00 e
  
Gratuïtats: 1 per cada 15 places.
  
Servicis inclosos: Interns: Activitat de vela i piragüisme, manutenció (pensió completa) i allotjament (habitació col·lectiva a Benicàssim i doble a Burriana).
  
Externs: Activitat de vela i piragüisme i esmorzar.
  
Dates disponibles:
  
Benicàssim
  
E.01.- Del 26 al 30 d'abril
  
E.02.- Del 3 al 7 de maig
  
E.03.- Del 10 al 14 de maig
  
E.04.- Del 17 al 21 de maig
  
E.05.- Del 24 al 28 de maig
  
E.06.- Del 31 de maig al 4 de juny
  
E.07.- Del 7 a l'11 de juny
  
E.08.- Del 14 al 18 de juny
  
E.09.- Del 4 al 8 d'octubre
  
E.10.- De l'11 al 15 d'octubre
  
E.11.- Del 18 al 22 d'octubre
  
E.12.- Del 25 al 29 d'octubre
  
Burriana
  
E.01.- Del 26 al 30 d'abril
  
E.02.- Del 3 al 7 de maig
  
E.03.- Del 10 al 14 de maig
  
E.04.- Del 17 al 21 de maig
  
E.05.- Del 24 al 28 de maig
  
E.06.- Del 31 de maig al 4 de juny
  
E.07.- Del 7 a l'11 de juny
  
E.08.- Del 14 al 18 de juny
  
E.09.- Del 4 al 8 d'octubre
  
E.10.- De l'11 al 15 d'octubre
  
E.11.- Del 18 al 22 d'octubre
  
E.12.- Del 25 al 29 d'octubre
  
E.13.- De l'1 al 5 de novembre
  
E.14.- Del 8 al 12 de novembre
  
E.15.- Del 15 al 19 de novembre
  
E.16.- Del 22 al 26 de novembre
  
SETMANA SANTA: Dirigida a grups organitzats escolars, associacions i entitats públiques i privades.
  
OBJECTIU: Donar a conéixer als participants, els esports nàutics i/o la possibilitat de millorar el seu nivell de coneixements teòrics i pràctics.
  
ACTIVITAT: Consistix en la realització de classes teòriques i pràctiques. Les sessions de vela dependran del nivell dels participants. Nivell d'Iniciació: l'activitat s'exercix en embarcacions col·lectives amb monitor. Nivell II i III: en embarcacions dobles tipus 420 i L'Equipe per a menors de 15 anys. Les sessions de piragüisme es realitzaran en piragües individuals.
  
INSCRIPCIONS: hauran de realitzar-se en l'escola de la mar que se sol·licite, almenys 7 dies naturals abans del començament d'esta.
  
S'oferix la possibilitat de realitzar una activitat esportiva ajustada a les necessitats i els objectius del grup sol·licitant i en funció de les possibilitats materials i de personal de les escoles de la mar i segons les condicions següents:
  
Lloc: Escoles de la mar de Benicàssim i Burriana
  
Edats mínimes: Nascuts fins al 31 de desembre de 1995 i anteriors
  
Places: Burriana: 20 mínim i 40 màxim
  
Benicàssim : 15 mínim i 30 màxim (només externs)
  
Duració: Mínim 2 dies
  
Incorporació: A elecció del grup
  
Final d'activitat: A elecció del grup
  
Quota per persona i dia
  
 De 9 a 25 anys A partir de 26 anys
  
Interns 38,00 e 46,00 e
  
Externs 13,00 e 15,00 e
  
Servicis inclosos: Internat: Activitat de vela i piragüisme, manutenció (pensió completa) i allotjament (habitació doble a Burriana).
  
Externat: Activitat nàutica
  
Dates disponibles: Dia 10 i 11 abril.
  
ESTIU: Individual.
  
OBJECTIU: Adquirir un nivell d'iniciació i/o perfeccionament en els distints esports nàutics practicats, així com l'ensenyança del coneixement i el respecte per l'entorn marí.
  
ACTIVITAT: Consistix en la impartició de classes teòriques i pràctiques sobre vela, TDV, piragüisme i rem, durant una setmana de dilluns a divendres tant d'iniciació com de perfeccionament a fi que els alumnes aconseguisquen prou autonomia per a governar les embarcacions en circumstàncies favorables.
  
En els períodes de temps lliure en què els alumnes no realitzen activitats nàutiques, s'exerciran activitats d'animació i dinàmica de grups, així com tallers de manualitats a càrrec de monitors de temps lliure.
  
INSCRIPCIONS:
  
Les sol·licituds hauran de presentar-se en les direccions territorials de Cultura, Educació i Esport (Secció d'Esports) d'Alacant, Castelló i València. El termini de presentació s'iniciarà l'endemà de publicació de la Resolució en el DOGV i finalitzarà el dia 14.04.2004, a les 14 hores. Els interessats podran presentar una sol·licitud única a la qual s'assignarà un número per rigorós orde d'entrada. Finalitzat el termini d'admissió de les sol·licituds, en el cas de detectar irregularitats en alguna d'estes, s'actuarà segons el punt 1.6 de les presents bases.
  
Una vegada conclosos tots els terminis de comunicació, el dia 10.05.2004 a les 12 hores i en les direccions territorials de Cultura, Educació i Esport d'Alacant, Castelló i València se celebrarà en acte públic el sorteig pel qual quedarà establit el número de sol·licitud a partir del qual s'adjudicaran les places de les escoles de la mar de Benicàssim i Burriana, atenent les preferències reflectides en cada sol·licitud.
  
A partir del dia següent de la data del sorteig s'elaboraran unes llistes que quedaran exposades en els taulers d'anuncis on es van presentar les sol·licituds, en les quals els interessats podran comprovar el dia i l'hora en què hauran de presentar-se per a elegir plaça, segons la disponibilitat, i formalitzar la inscripció. Una vegada realitzada esta, haurà d'ingressar la quota establida, presentant en el termini màxim de 48 hores el justificant de pagament en el lloc on s'haja formalitzat la inscripció, en cas contrari s'entendrà que renúncia a la plaça, i perdrà el dret a esta.
  
Una vegada finalitzada la formalització de les places concedides inicialment, s'obrirà un nou termini d'accés directe per a adjudicar les places vacants.
  
Lloc: Escoles de la mar de Benicàssim i Burriana
  
Edats mínimes: Nascuts abans del 20/06/1995
  
Places: (1) Benicàssim: 75 (Només externs)
  
Burriana: 90
  
Duració: 5 dies
  
Incorporació: Interns el Diumenge de 20.00 hores a 21.00 hores.
  
Externs el Dilluns a les 10.00 hores.
  
Final de l'activitat: Divendres a les 17.30 hores. Aproximadament.
  
Quota per persona i curs
  
 De 9 a 25 anys A partir de 26 anys
  
Interns 164,00 e 194,00 e
  
Externs 115,00 e 135,00 e
  
Servicis inclosos: Interns: Activitat de vela, TDV, piragüisme i rem i manutenció (pensió completa excepte el sopar del diumenge) i allotjament (habitació doble a Burriana).
  
Externs: Activitat i esmorzar.
  
(1) Segons la programació específica setmanal. Les modalitats de Vela Lleugera i TDV, podran ser sol·licitades únicament pels nascuts abans del 20.06.1989. Les places de Nivell 1 podran ser sol·licitades a partir dels nascuts abans del 20.06.1995 sense límit d'edat.
  
ACTIVITATS ESPECIALS:
  
Es podrà sol·licitar tot tipus d'activitats en les instal·lacions de les escoles de la ar sempre que estes siguen compatibles amb les activitats prèviament organitzades i amb l'ús per al qual les escoles estan preparades. Per a això caldrà sol·licitar per escrit l'ús de les instal·lacions, exposant els fins de l'activitat plantejada.
  
Les sol·licituds seran estudiades per rigorós orde de registre d'entrada, i seran concedides si hi ha disponibilitat i viabilitat tècnica.
  
S'aplicaran les quotes següents:
  
Allotjament i restauració Escola de la Mar de Burriana.
  
Quota per persona i servici Entitat Altres
  
 col·laboradora entitats i
  
 (1.3.d) particulars
  
Pensió completa. 20,00 e 25,00 e
  
Mitja pensió 16,00 e 20,00 e
  
Allotjament i desdejuni 12,00 e 15,00 e
  
Allotjament 11,00 e 12,00 e
  
Dinar o sopar 6,00 e 8,00 e
  
Desdejuni 2,00 e 3,00 e€
  
Ús d'instal·lacions. Escola de la Mar de Burriana.
  
Quota per servici. Entitat Altres
  
 col·laboradora entitats i
  
 (1.3.d) particulars